title: Εκτελεστικός κανονισμός (ΕΕ) 2016/2023 της Επιτροπής, της 18ης Νοεμβρίου 2016, σχετικά με τη χορήγηση άδειας για τη χρήση του βενζοϊκού νατρίου, του σορβικού καλίου, του μυρμηκικού οξέος και του μυρμηκικού νατρίου ως πρόσθετων υλών ζωοτροφών για όλα τα ζωικά είδη (Κείμενο που παρουσιάζει ενδιαφέρον για τον ΕΟΧ )

text:
               19.11.2016

               EL

               Επίσημη Εφημερίδα της Ευρωπαϊκής Ένωσης

               L 313/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2023 ΤΗΣ ΕΠΙΤΡΟΠΉΣ
   της 18ης Νοεμβρίου 2016
   σχετικά με τη χορήγηση άδειας για τη χρήση του βενζοϊκού νατρίου, του σορβικού καλίου, του μυρμηκικού οξέος και του μυρμηκικού νατρίου ως πρόσθετων υλών ζωοτροφών για όλα τα ζωικά είδη
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Σύμφωνα με το άρθρο 10 παράγραφος 7 του κανονισμού (ΕΚ) αριθ. 1831/2003 σε συνδυασμό με το άρθρο 10 παράγραφοι 1 έως 4 του εν λόγω κανονισμού, προβλέπονται ειδικές διατάξεις για την αξιολόγηση των προϊόντων που χρησιμοποιούνται στην Ένωση ως πρόσθετες ύλες ενσίρωσης.

               (2)

               Σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003, το βενζοϊκό νάτριο καταχωρίστηκε στο μητρώο πρόσθετων υλών ζωοτροφών ως υφιστάμενο προϊόν που ανήκει στη λειτουργική ομάδα των πρόσθετων υλών ενσίρωσης, για όλα τα ζωικά είδη.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την έγκριση του βενζοϊκού νατρίου και, σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκαν αιτήσεις για την έγκριση του σορβικού καλίου, του μυρμηκικού οξέος και του μυρμηκικού νατρίου. Οι εν λόγω αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Οι εν λόγω αιτήσεις αφορούν τη χορήγηση άδειας για τη χρήση του βενζοϊκού νατρίου, του σορβικού καλίου, του μυρμηκικού οξέος και του μυρμηκικού νατρίου ως πρόσθετων υλών ζωοτροφών για όλα τα ζωικά είδη, ουσίες που υπάγονται στην κατηγορία «τεχνολογικές πρόσθετες ύλες».

               (5)

               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 13 Ιουνίου 2012 (2) συνάγεται ότι, υπό τις προτεινόμενες συνθήκες χρήσης, το βενζοϊκό νάτριο δεν έχει δυσμενή επίδραση στην υγεία των ζώων, στην υγεία του ανθρώπου ή στο περιβάλλον· ωστόσο, κρίθηκε ως πιθανός ευαισθητοποιητής και δεν μπορεί να αποκλειστεί ο κίνδυνος εισπνοής. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει την παραγωγή ενσίρωσης μειώνοντας το pH και αυξάνοντας τη διατήρηση της ξηράς ουσίας σε υλικά που ενσιρώνονται εύκολα, με μέτρια δυσκολία και δύσκολα.

               (6)

               Από τη γνώμη που εξέδωσε η Αρχή στις 18 Ιουνίου 2013 (3) συνάγεται ότι, υπό τις προτεινόμενες συνθήκες χρήσης, το σορβικό κάλιο δεν έχει δυσμενή επίδραση στην υγεία των ζώων, στην υγεία του ανθρώπου ή στο περιβάλλον· ωστόσο, κρίθηκε ερεθιστικό για το δέρμα και τους οφθαλμούς και δυνάμει ερεθιστικό για το αναπνευστικό σύστημα. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει την αερόβια σταθερότητα της ενσίρωσης σε υλικά που ενσιρώνονται εύκολα και με μέτρια δυσκολία.

               (7)

               Από τη γνώμη που εξέδωσε η Αρχή στις 11 Σεπτεμβρίου 2014 (4) συνάγεται ότι, υπό τις προτεινόμενες συνθήκες χρήσης, το μυρμηκικό οξύ δεν έχει δυσμενή επίδραση στην υγεία των ζώων, στην υγεία του ανθρώπου ή στο περιβάλλον· ωστόσο, κρίθηκε διαβρωτικό για το δέρμα, τους οφθαλμούς και το αναπνευστικό σύστημα. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει τη διαδικασία της ενσίρωσης και την ποιότητα της ενσίρωσης στην αερόβια σταθερότητα της ενσίρωσης σε υλικά που ενσιρώνονται με μέτρια δυσκολία και δύσκολα.

               (8)

               Από τη γνώμη που εξέδωσε η Αρχή στις 11 Μαρτίου 2015 (5) συνάγεται ότι, υπό τις προτεινόμενες συνθήκες χρήσης, το μυρμηκικό νάτριο δεν έχει δυσμενή επίδραση στην υγεία των ζώων, στην υγεία του ανθρώπου ή στο περιβάλλον· ωστόσο, η υγρή του μορφή κρίθηκε διαβρωτική για το δέρμα, τους οφθαλμούς και το αναπνευστικό σύστημα. Η Αρχή κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει τη συντήρηση των θρεπτικών ουσιών μειώνοντας την απώλεια ξηράς ουσίας σε υλικά που ενσιρώνονται εύκολα, με μέτρια δυσκολία και δύσκολα.

               (9)

               Για το βενζοϊκό νάτριο, το μυρμηκικό οξύ, το σορβικό κάλιο και το μυρμηκικό νάτριο η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (10)

               Από τις αξιολογήσεις του βενζοϊκού νατρίου, του σορβικού καλίου, του μυρμηκικού οξέος και του μυρμηκικού νατρίου προκύπτει ότι πληρούνται οι όροι που προβλέπονται για τη χορήγηση άδειας στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση των εν λόγω πρόσθετων υλών, όπως καθορίζεται στο παράρτημα του παρόντος κανονισμού.

               (11)

               Καθώς δεν υπάρχουν λόγοι ασφάλειας που να επιβάλλουν την άμεση εφαρμογή των τροποποιήσεων στους όρους αδειοδότησης του βενζοϊκού νατρίου, θεωρείται σκόπιμο να προβλεφθεί μεταβατική περίοδος ώστε τα ενδιαφερόμενα μέρη να προετοιμαστούν για να συμμορφωθούν με τις νέες απαιτήσεις που απορρέουν από την αδειοδότηση.

               (12)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορήγηση άδειας
   Οι πρόσθετες ύλες που προσδιορίζονται στο παράρτημα και ανήκουν στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «πρόσθετες ύλες ενσίρωσης» εγκρίνονται ως πρόσθετες ύλες στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   Το βενζοϊκό νάτριο που προσδιορίζεται στο παράρτημα και οι ζωοτροφές που το περιέχουν και οι οποίες έχουν παραχθεί και επισημανθεί πριν από τις 9 Ιουνίου 2017 σύμφωνα με τους κανόνες που ισχύουν πριν από τις 9 Δεκεμβρίου 2016 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Νοεμβρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  EFSA Journal 2012·10(7):2779.

      (3)  EFSA Journal 2013·11(7):3283.

      (4)  EFSA Journal 2014·1(10):3827.

      (5)  EFSA Journal 2015·13(5):4056.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώων

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: πρόσθετες ύλες ενσίρωσης

                  1k301

                  —

                  Βενζοϊκό νάτριο

                     Σύνθεση πρόσθετης ύλης

                  Βενζοϊκό νάτριο: ≥ 99,5 %
                  Σε στερεά μορφή

                     Χαρακτηριστικά της δραστικής ουσίας

                  Βενζοϊκό νάτριο: ≥ 99,5 %
                  C7 H5 Na O2

                  Αριθ. CAS 532-32-1
                  Παράγεται με χημική σύνθεση

                     Αναλυτική μέθοδος
                      (1)

                  Για τον προσδιορισμό του βενζοϊκού νατρίου: Ογκομετρική μέθοδος (01/2008:0123 της Ευρωπαϊκής Φαρμακοποιίας).

                  Όλα τα ζωικά είδη

                  —

                  2 400

                              1.

                              Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.

                              2.

                              Το μείγμα διάφορων πηγών βενζοϊκού νατρίου δεν πρέπει να υπερβαίνει το ανώτατο επιτρεπόμενο περιεχόμενο.

                  9 Δεκεμβρίου 2026

                  1k202

                  —

                  Σορβικό κάλιο

                     Σύνθεση πρόσθετης ύλης

                  Σορβικό κάλιο ≥ 99 %
                  Σε στερεά μορφή

                     Χαρακτηριστικά της δραστικής ουσίας

                  Σορβικό κάλιο ≥ 99 %
                  C6 H7 KO2

                  Αριθ. CAS 24634-61-5
                  Παράγεται με χημική σύνθεση

                     Αναλυτική μέθοδος
                      (1)

                  Για τον προσδιορισμό του σορβικού καλίου στην πρόσθετη ύλη ζωοτροφών: ογκομέτρηση με υπερχλωρικό οξύ (ευρωπαϊκή φαρμακοποιία, μονογραφίες 6.0, μέθοδος 01/2008:0618).
                  Για τον προσδιορισμό του σορβικού καλίου σε προμείγματα και ζωοτροφές: υγροχρωματογραφία υψηλής απόδοσης με αποκλεισμό ιόντων και με ανιχνευτή υπεριώδους (HPLC-UV).

                  Όλα τα ζωικά είδη

                  300

                              1.

                              Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.

                              2.

                              Η πρόσθετη ύλη χρησιμοποιείται σε ύλες που ενσιρώνονται εύκολα ή με μικρή δυσκολία (2).

                  9 Δεκεμβρίου 2026

                  1k236

                  —

                  Μυρμηκικό οξύ

                     Σύνθεση πρόσθετης ύλης

                  Μυρμηκικό οξύ (≥ 84,5 %)
                  Σε υγρή μορφή

                     Χαρακτηριστικά της δραστικής ουσίας

                  Μυρμηκικό οξύ ≥ 84,5 %
                  H2CO2

                  Αριθ. CAS 64-18-6

                     Αναλυτική μέθοδος
                      (1)

                  Για τον προσδιορισμό του μυρμηκικού οξέος: ιοντική χρωματογραφία με δυνατότητα ανίχνευσης της ηλεκτρικής αγωγιμότητας (IC-ECD)

                  Όλα τα ζωικά είδη

                  —

                  10 000

                              1.

                              Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.

                              2.

                              Το μείγμα διάφορων πηγών μυρμηκικού οξέος δεν πρέπει να υπερβαίνει το ανώτατο επιτρεπόμενο περιεχόμενο στις πλήρεις ζωοτροφές.

                  9 Δεκεμβρίου 2026

                  1k237

                  —

                  Μυρμηκικό νάτριο

                     Σύνθεση πρόσθετης ύλης

                  Σε στερεά μορφή
                  Μυρμηκικό νάτριο ≥ 98 %
                  Σε υγρή μορφή
                  Μυρμηκικό νάτριο ≥ 15 %
                  Μυρμηκικό οξύ ≤ 75 %
                  Νερό ≤ 25 %

                     Χαρακτηριστικά της δραστικής ουσίας

                  Μυρμηκικό νάτριο ≥ 98 % (στερεά μορφή)
                  NaHCO2

                  Αριθ. CAS 141-53-7
                  φορμαλδεΰδη ≤ 6,2 mg/kg
                  ακεταλδεΰδη ≤ 5 mg/kg
                  βουτυλαλδεΰδη ≤ 25 mg/kg
                  Μυρμηκικό νάτριο ≥ 15 % (υγρή μορφή)
                  Μυρμηκικό οξύ ≤ 75 %
                  Παράγεται με χημική σύνθεση

                     Αναλυτική μέθοδος
                      (1)

                  Προσδιορισμός του νατρίου στις πρόσθετες ύλες ζωοτροφών: EN ISO 6869: φασματομετρία ατομικής απορρόφησης (AAS) ή EN 15510: φασματομετρία ατομικής εκπομπής σε επαγωγικά συζευγμένο πλάσμα (ICP-AES).
                  Προσδιορισμός του συνολικού μυρμηκικού άλατος στις πρόσθετες ύλες ζωοτροφών: EN 15909 HPLC αντίστροφης φάσης με ανιχνευτή υπεριώδους (RP-HPLC-UV).
                  Προσδιορισμός των ολικών μυρμηκικών ιόντων σε προμείγματα και ζωοτροφές: Υγροχρωματογραφία υψηλής απόδοσης βασιζόμενη στον αποκλεισμό ιόντων, με ανιχνευτή υπεριώδους ακτινοβολίας ή δείκτη διάθλασης (HPLC-UV/RI) ή χρωματογραφία ιοντανταλλαγής με ανιχνευτή ηλεκτρικής αγωγιμότητας (IC-ECD).

                  Όλα τα ζωικά είδη

                  —

                  10 000
                  (ισοδύναμο μυρμηκικού οξέος)

                              1.

                              Για τους χρήστες της πρόσθετης ύλης και των προμειγμάτων οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της χρήσης. Όταν οι κίνδυνοι αυτοί δεν είναι δυνατόν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής, γυαλιά και γάντια ασφαλείας.

                              2.

                              Το μείγμα διάφορων πηγών μυρμηκικού οξέος δεν πρέπει να υπερβαίνει το ανώτατο επιτρεπόμενο περιεχόμενο στις πλήρεις ζωοτροφές.

                  9 Δεκεμβρίου 2026

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports

         (2)  Χορτονομές που ενσιρώνονται εύκολα: > 3 % διαλυτοί υδρογονάνθρακες σε νωπές ύλες. Χορτονομές που ενσιρώνονται σχετικά δύσκολα: 1,5-3,0 % διαλυτοί υδρογονάνθρακες σε νωπές ύλες. Κανονισμός (ΕΚ) αριθ. 429/2008 της Επιτροπής (ΕΕ L 133 της 22.5.2008, σ. 1).


title: Εκτελεστικός κανονισμός (ΕΕ) 2015/1109 της Επιτροπής, της 8ης Ιουλίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.7.2015

               EL

               Επίσημη Εφημερίδα της Ευρωπαϊκής Ένωσης

               L 181/78

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1109 ΤΗΣ ΕΠΙΤΡΟΠΉΣ
   της 8ης Ιουλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιουλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  20,6

                  MA

                  172,4

                  MK

                  51,7

                  ZZ

                  81,6

                  0707 00 05

                  TR

                  116,3

                  ZZ

                  116,3

                  0709 93 10

                  TR

                  119,1

                  ZZ

                  119,1

                  0805 50 10

                  AR

                  108,2

                  TR

                  108,0

                  UY

                  129,3

                  ZA

                  150,8

                  ZZ

                  124,1

                  0808 10 80

                  AR

                  97,8

                  BR

                  106,5

                  CL

                  133,5

                  NZ

                  118,6

                  US

                  121,0

                  ZA

                  120,9

                  ZZ

                  116,4

                  0808 30 90

                  AR

                  109,3

                  CL

                  144,1

                  CN

                  86,2

                  NZ

                  235,9

                  ZA

                  127,5

                  ZZ

                  140,6

                  0809 10 00

                  TR

                  236,9

                  ZZ

                  236,9

                  0809 29 00

                  TR

                  258,6

                  ZZ

                  258,6

                  0809 30 10, 0809 30 90

                  CL

                  181,4

                  ZZ

                  181,4

                  0809 40 05

                  CL

                  126,8

                  ZZ

                  126,8

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/375 της Επιτροπής, της 2ας Μαρτίου 2017, για την ανανέωση της έγκρισης της δραστικής ουσίας prosulfuron ως υποψήφιας για υποκατάσταση ουσίας, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
                  4.3.2017

                  EL

                  Επίσημη Εφημερίδα της Ευρωπαϊκής Ένωσης

                  L 58/3

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/375 ΤΗΣ ΕΠΙΤΡΟΠΉΣ
      της 2ας Μαρτίου 2017
      για την ανανέωση της έγκρισης της δραστικής ουσίας prosulfuron ως υποψήφιας για υποκατάσταση ουσίας, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 24 σε συνδυασμό με το άρθρο 20 παράγραφος 1,
      Εκτιμώντας τα ακόλουθα:

                  (1)

                  Η έγκριση της δραστικής ουσίας prosulfuron, όπως ορίζεται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2), λήγει στις 30 Ιουνίου 2017.

                  (2)

                  Υποβλήθηκε αίτηση για την ανανέωση της καταχώρισης της ουσίας prosulfuron στο παράρτημα I της οδηγίας 91/414/ΕΟΚ του Συμβουλίου (3), σύμφωνα με το άρθρο 4 του κανονισμού (ΕΕ) αριθ. 1141/2010 της Επιτροπής (4), εντός της χρονικής περιόδου που ορίζεται στο εν λόγω άρθρο.

                  (3)

                  Ο αιτών υπέβαλε τους συμπληρωματικούς φακέλους που απαιτούνται σύμφωνα με το άρθρο 9 του κανονισμού (ΕΕ) αριθ. 1141/2010. Το κράτος μέλος-εισηγητής διαπίστωσε ότι η αίτηση ήταν πλήρης.

                  (4)

                  Το κράτος μέλος-εισηγητής εκπόνησε έκθεση αξιολόγησης της ανανέωσης σε συνεννόηση με το κράτος μέλος-συνεισηγητή και την υπέβαλε στην Ευρωπαϊκή Αρχή για την Ασφάλεια των Τροφίμων (εφεξής «η Αρχή») και στην Επιτροπή στις 15 Ιουλίου 2013.

                  (5)

                  Η Αρχή γνωστοποίησε την έκθεση αξιολόγησης της ανανέωσης στον αιτούντα και στα κράτη μέλη για την υποβολή παρατηρήσεων και διαβίβασε τις παρατηρήσεις που έλαβε στην Επιτροπή. Η Αρχή κατέστησε επίσης διαθέσιμο στο κοινό τον συμπληρωματικό συνοπτικό φάκελο.

                  (6)

                  Στις 25 Αυγούστου 2014 η Αρχή γνωστοποίησε στην Επιτροπή το συμπέρασμά της (5) σχετικά με το αν η ουσία prosulfuron μπορεί να αναμένεται ότι θα πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Στις 29 Μαΐου 2015 η Επιτροπή παρουσίασε στη μόνιμη επιτροπή φυτών, ζώων, τροφίμων και ζωοτροφών το σχέδιο έκθεσης ανασκόπησης για την ουσία prosulfuron.

                  (7)

                  Όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τη δραστική ουσία, διαπιστώθηκε ότι πληρούνται τα κριτήρια έγκρισης που προβλέπονται στο άρθρο 4. Συνεπώς, θεωρείται ότι τα εν λόγω κριτήρια έγκρισης πληρούνται.

                  (8)

                  Σύμφωνα με το άρθρο 14 παράγραφος 1 του κανονισμού (ΕΚ) αριθ. 1107/2009 σε συνδυασμό με το άρθρο 6 του ίδιου κανονισμού και με βάση τις τρέχουσες επιστημονικές και τεχνικές γνώσεις, είναι, εντούτοις, αναγκαίο να συμπεριληφθούν ορισμένοι όροι και περιορισμοί. Είναι, ειδικότερα, σκόπιμο να περιοριστεί η χρήση φυτοπροστατευτικών προϊόντων που περιέχουν την ουσία prosulfuron, προκειμένου να ελαχιστοποιηθεί η έκθεση των υπόγειων υδάτων, με τον καθορισμό μέγιστης δόσης 20 g δραστικής ουσίας ανά εκτάριο, κάθε τρίτο έτος στον ίδιο αγρό και να ζητηθούν περαιτέρω επιβεβαιωτικές πληροφορίες.

                  (9)

                  Η εκτίμηση επικινδυνότητας για την ανανέωση της έγκρισης της ουσίας prosulfuron βασίζεται σε περιορισμένο αριθμό αντιπροσωπευτικών χρήσεων, που δεν επηρεάζουν, όμως, τις χρήσεις για τις οποίες μπορούν να εγκριθούν φυτοπροστατευτικά προϊόντα που περιέχουν την ουσία prosulfuron. Συνεπώς, είναι σκόπιμο να μη διατηρηθεί ο περιορισμός στις χρήσεις ως ζιζανιοκτόνου.

                  (10)

                  Η Επιτροπή, ωστόσο, θεωρεί ότι η ουσία prosulfuron είναι υποψήφια για υποκατάσταση σύμφωνα με το άρθρο 24 του κανονισμού (ΕΚ) αριθ. 1107/2009. Η ουσία prosulfuron είναι ανθεκτική και τοξική σύμφωνα με τα σημεία 3.7.2.1 και 3.7.2.3, αντίστοιχα, του παραρτήματος II του κανονισμού (ΕΚ) αριθ. 1107/2009, δεδομένου ότι ο χρόνος ημιζωής στα γλυκά ύδατα είναι μεγαλύτερος από 40 ημέρες και η συγκέντρωση στην οποία δεν παρατηρούνται μακροχρόνιες επιπτώσεις για τους οργανισμούς γλυκών υδάτων είναι μικρότερη από 0,01 mg/L. Επομένως, η ουσία prosulfuron πληροί τον όρο του παραρτήματος II σημείο 4 δεύτερη περίπτωση του κανονισμού (ΕΚ) αριθ. 1107/2009.

                  (11)

                  Συνεπώς, είναι σκόπιμο να ανανεωθεί η έγκριση της ουσίας prosulfuron ως υποψήφιας για υποκατάσταση.

                  (12)

                  Σύμφωνα με το άρθρο 20 παράγραφος 3 του κανονισμού (ΕΚ) αριθ. 1107/2009, σε συνδυασμό με το άρθρο 13 παράγραφος 4 του ίδιου κανονισμού, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής θα πρέπει να τροποποιηθεί αναλόγως.

                  (13)

                  Ο εκτελεστικός κανονισμός (ΕΕ) 2016/950 της Επιτροπής (6) παρέτεινε την ημερομηνία λήξης της έγκρισης της ουσίας prosulfuron, προκειμένου η διαδικασία ανανέωσης να ολοκληρωθεί πριν από τη λήξη της έγκρισης της εν λόγω ουσίας. Ωστόσο, δεδομένου ότι η απόφαση σχετικά με την ανανέωση ελήφθη πριν από την παράταση της ημερομηνίας λήξης της έγκρισης, ο παρών κανονισμός θα πρέπει να εφαρμόζεται από την 1η Μαΐου 2017.

                  (14)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ανανέωση της έγκρισης της δραστικής ουσίας ως υποψήφιας για υποκατάσταση ουσίας
      Ανανεώνεται η έγκριση της δραστικής ουσίας prosulfuron ως υποψήφιας για υποκατάσταση ουσίας, όπως ορίζεται στο παράρτημα I.
      Άρθρο 2
      Τροποποιήσεις του εκτελεστικού κανονισμού (ΕΕ) αριθ. 540/2011
      Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
      Άρθρο 3
      Έναρξη ισχύος και ημερομηνία εφαρμογής
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
      Εφαρμόζεται από την 1η Μαΐου 2017.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 2 Μαρτίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 309 της 24.11.2009, σ. 1.

         (2)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

         (3)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).

         (4)  Κανονισμός (ΕΕ) αριθ. 1141/2010 της Επιτροπής, της 7ης Δεκεμβρίου 2010, για τη θέσπιση της διαδικασίας ανανέωσης της καταχώρισης μιας δεύτερης ομάδας δραστικών ουσιών στο παράρτημα I της οδηγίας 91/414/ΕΟΚ του Συμβουλίου και για την κατάρτιση του καταλόγου των ουσιών αυτών (ΕΕ L 322 της 8.12.2010, σ. 10).

         (5)  EFSA Journal (2014)·12(9):3815. Διαθέσιμο ηλεκτρονικά στη διεύθυνση: www.efsa.europa.eu

         (6)  Εκτελεστικός κανονισμός (ΕΕ) 2016/549 της Επιτροπής, της 8ης Απριλίου 2016, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης των δραστικών ουσιών bentazone, cyhalofop butyl, diquat, famoxadone, flumioxazine, DPX KE 459 (flupyrsulfuron-methyl), metalaxyl-M, picolinafen, prosulfuron, pymetrozine, thiabendazole (θειαβενδαζόλιο) και thifensulfuron-methyl (ΕΕ L 95 της 9.4.2016, σ. 4).

         ΠΑΡΑΡΤΗΜΑ I

                     Κοινή ονομασία, Αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     Prosulfuron
                     Αριθ. CAS 94125-34-5
                     Αριθ. CIPAC 579

                     1-(4-μεθοξυ-6-μεθυλο-τριαζιν-2-υλο)-3-[2-(3,3,3-τριφθοροπροπυλο)-φαινυλοσουλφονυλ]-ουρία

                     950 g/kg
                     Η ουσία πρόσμειξης 2- (3,3,3-τριφθοροπροπυλο) -βενζόλιο σουλφοναμίδη δεν πρέπει να υπερβαίνει τα 10 g/kg στο τεχνικό υλικό

                     1 Μαΐου 2017

                     30 Απριλίου 2024

                     ΜΕΡΟΣ Α
                     Η χρήση περιορίζεται σε μία εφαρμογή ανά τρία χρόνια στον ίδιο αγρό σε μέγιστη δόση 20 g δραστικής ουσίας ανά εκτάριο.
                     ΜΕΡΟΣ Β
                     Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία prosulfuron, και ιδίως τα προσαρτήματά της I και II.
                     Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:

                                 —

                                 στην προστασία των υπόγειων υδάτων, όταν η ουσία χρησιμοποιείται σε περιοχές με ευαίσθητα εδαφικά και/ή κλιματικά χαρακτηριστικά,

                                 —

                                 στον κίνδυνο για τα μη στοχευόμενα χερσαία και υδρόβια φυτά.

                           Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                     Ο αιτών υποβάλλει επιβεβαιωτικές πληροφορίες σχετικά με το γονιδιοτοξικό δυναμικό του μεταβολίτη triazine-amine (CGA150829), ώστε να επιβεβαιωθεί ότι ο μεταβολίτης αυτός δεν είναι γονιδιοτοξικός και για τον οποίο δεν απαιτείται εκτίμηση επικινδυνότητας.
                     Ο αιτών υποβάλλει τις πληροφορίες αυτές στην Επιτροπή, στα κράτη μέλη και στην Αρχή έως την 31η Οκτωβρίου 2017.

            (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.

         ΠΑΡΑΡΤΗΜΑ II
         Το παράρτημα του εκτελεστικού κανονισμού (ΕΕ) αριθ. 540/2011 τροποποιείται ως εξής:

                     1)

                     στο μέρος Α, απαλείφεται η καταχώριση 31 για την ουσία prosulfuron·

                     2)

                     στο μέρος Ε, προστίθεται η ακόλουθη καταχώριση:

                                 Κοινή ονομασία, Αριθμοί ταυτοποίησης

                                 Ονομασία IUPAC

                                 Καθαρότητα (*1)

                                 Ημερομηνία έγκρισης

                                 Λήξη της έγκρισης

                                 Ειδικές διατάξεις

                                 «6

                                 Prosulfuron
                                 Αριθ. CAS 94125-34-5
                                 Αριθ. CIPAC 579

                                 1-(4-μεθοξυ-6-μεθυλο-τριαζιν-2-υλο)-3-[2-(3,3,3-τριφθοροπροπυλο)-φαινυλοσουλφονυλ]-ουρία

                                 950 g/kg
                                 Η ουσία πρόσμειξης 2- (3,3,3-τριφθοροπροπυλο)-βενζόλιο σουλφοναμίδη δεν πρέπει να υπερβαίνει τα 10 g/kg στο τεχνικό υλικό.

                                 1 Μαΐου 2017

                                 30 Απριλίου 2024

                                 ΜΕΡΟΣ Α
                                 Η χρήση περιορίζεται σε μία εφαρμογή ανά τρία χρόνια στον ίδιο αγρό σε μέγιστη δόση 20 g δραστικής ουσίας ανά εκτάριο.
                                 ΜΕΡΟΣ Β
                                 Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, λαμβάνονται υπόψη τα συμπεράσματα της έκθεσης ανασκόπησης για την ουσία prosulfuron, και ιδίως τα προσαρτήματά της I και II.
                                 Κατά τη συνολική αυτή αξιολόγηση, τα κράτη μέλη δίνουν ιδιαίτερη προσοχή:

                                             —

                                             στην προστασία των υπόγειων υδάτων, όταν η ουσία χρησιμοποιείται σε περιοχές με ευαίσθητα εδαφικά και/ή κλιματικά χαρακτηριστικά,

                                             —

                                             στον κίνδυνο για τα μη στοχευόμενα χερσαία και υδρόβια φυτά.

                                       Οι όροι χρήσης περιλαμβάνουν μέτρα περιορισμού του κινδύνου, όπου απαιτείται.
                                 Ο αιτών υποβάλλει επιβεβαιωτικές πληροφορίες σχετικά με το γονιδιοτοξικό δυναμικό του μεταβολίτη triazine-amine (CGA150829), ώστε να επιβεβαιωθεί ότι ο μεταβολίτης αυτός δεν είναι γονιδιοτοξικός και για τον οποίο δεν απαιτείται εκτίμηση επικινδυνότητας.
                                 Ο αιτών υποβάλλει τις πληροφορίες αυτές στην Επιτροπή, στα κράτη μέλη και στην Αρχή έως την 31η Οκτωβρίου 2017.»

            (*1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Εκτελεστικός κανονισμός (ΕΕ) 2015/2408 της Επιτροπής, της 18ης Δεκεμβρίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               19.12.2015

               EL

               Επίσημη Εφημερίδα της Ευρωπαϊκής Ένωσης

               L 333/108

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/2408 ΤΗΣ ΕΠΙΤΡΟΠΉΣ
   της 18ης Δεκεμβρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Δεκεμβρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  236,2

                  MA

                  94,6

                  TR

                  118,0

                  ZZ

                  149,6

                  0707 00 05

                  EG

                  174,9

                  MA

                  82,9

                  TR

                  149,4

                  ZZ

                  135,7

                  0709 93 10

                  MA

                  46,5

                  TR

                  153,0

                  ZZ

                  99,8

                  0805 10 20

                  EG

                  57,7

                  MA

                  64,7

                  TR

                  52,2

                  ZA

                  48,6

                  ZZ

                  55,8

                  0805 20 10

                  MA

                  75,3

                  ZZ

                  75,3

                  0805 20 30, 0805 20 50, 0805 20 70, 0805 20 90

                  IL

                  110,0

                  TR

                  88,5

                  ZZ

                  99,3

                  0805 50 10

                  TR

                  94,4

                  ZZ

                  94,4

                  0808 10 80

                  CA

                  151,7

                  CL

                  82,8

                  US

                  163,9

                  ZA

                  141,1

                  ZZ

                  134,9

                  0808 30 90

                  CN

                  63,2

                  TR

                  127,3

                  ZZ

                  95,3

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 333/2012 της Επιτροπής, της 19ης Απριλίου 2012 , σχετικά με τη χορήγηση άδειας για τη χρήση παρασκευάσματος διμυρμηκικού καλίου ως πρόσθετης ύλης ζωοτροφών για όλα τα ζωικά είδη και την τροποποίηση του κανονισμού (ΕΚ) αριθ. 492/2006  Κείμενο που παρουσιάζει ενδιαφέρον για τον ΕΟΧ

text:
               20.4.2012

               EL

               Επίσημη Εφημερίδα της Ευρωπαϊκής Ένωσης

               L 108/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 333/2012 ΤΗΣ ΕΠΙΤΡΟΠΉΣ
   της 19ης Απριλίου 2012
   σχετικά με τη χορήγηση άδειας για τη χρήση παρασκευάσματος διμυρμηκικού καλίου ως πρόσθετης ύλης ζωοτροφών για όλα τα ζωικά είδη και την τροποποίηση του κανονισμού (ΕΚ) αριθ. 492/2006
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών στις οποίες έχει χορηγηθεί άδεια σύμφωνα με την οδηγία 70/524/ΕΟΚ του Συμβουλίου (2).

               (2)

               Το διμυρμηκικό κάλιο, με αριθμό CAS 20642-05-1, εγκρίθηκε χωρίς χρονικό περιορισμό, σύμφωνα με την οδηγία 70/524/ΕΟΚ, ως πρόσθετη ύλη ζωοτροφών για χρήση σε όλα τα ζωικά είδη με τον κανονισμό (ΕΚ) αριθ. 492/2006 της Επιτροπής (3). Η εν λόγω πρόσθετη ύλη προστέθηκε στη συνέχεια στο κοινοτικό μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 και σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του διμυρμηκικού καλίου ως πρόσθετης ύλης ζωοτροφών για όλα τα ζωικά είδη, με το αίτημα η εν λόγω πρόσθετη ύλη να ταξινομηθεί στην κατηγορία πρόσθετων υλών «τεχνολογικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 13 Δεκεμβρίου 2011 (4), κατέληγε στο συμπέρασμα ότι, υπό τις προτεινόμενες συνθήκες χρήσης, το διμυρμηκικό κάλιο δεν έχει δυσμενείς επιδράσεις στην υγεία των ζώων, στην υγεία των καταναλωτών ή στο περιβάλλον και ότι η εν λόγω πρόσθετη ύλη είναι αποτελεσματική για την αύξηση του χρόνου αποθήκευσης νωπών ιχθύων και υποπροϊόντων αλιείας. Κατέληγε δε στο συμπέρασμα ότι, ως προς την ασφάλεια, εάν λαμβάνονται τα κατάλληλα προστατευτικά μέτρα, δεν υπάρχουν λόγοι ανησυχίας για τους χρήστες. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του διμυρμηκικού καλίου διαπιστώνεται ότι πληρούνται οι όροι για τη χορήγηση άδειας, όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να επιτραπεί η χρήση της εν λόγω ουσίας, όπως καθορίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του παρόντος κανονισμού, το άρθρο 3 του κανονισμού (ΕΚ) αριθ. 492/2006 καθώς και το παράρτημα III του ίδιου κανονισμού απαλείφονται.

               (7)

               Επειδή οι τροποποιήσεις των όρων της άδειας της πρόσθετης ύλης ζωοτροφών δεν αφορούν λόγους ασφάλειας, κρίνεται σκόπιμη η πρόβλεψη μεταβατικής περιόδου για τη διάθεση των υφιστάμενων αποθεμάτων προμειγμάτων και σύνθετων ζωοτροφών που περιέχουν το εν λόγω παρασκεύασμα, όπως εγκρίθηκε με τον κανονισμό (ΕΚ) αριθ. 492/2006.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Χορηγείται άδεια στο παρασκεύασμα που προσδιορίζεται στο παράρτημα και ανήκει στην κατηγορία πρόσθετων υλών «τεχνολογικές πρόσθετες ύλες» και στη λειτουργική ομάδα «συντηρητικά» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Επομένως, το άρθρο 3 του κανονισμού (ΕΚ) αριθ. 492/2006 και το οικείο παράρτημα III απαλείφονται.
   Άρθρο 3
   Επιτρέπεται η συνέχιση της διάθεσης στην αγορά και η χρήση προμειγμάτων και σύνθετων ζωοτροφών που έχουν επισημανθεί σύμφωνα με την οδηγία 70/524/ΕΟΚ πριν από την έναρξη ισχύος του παρόντος κανονισμού και περιέχουν διμυρμηκικό κάλιο, όπως εγκρίθηκε με τον κανονισμό (ΕΚ) αριθ. 492/2006, μέχρι να εξαντληθούν τα υπάρχοντα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  ΕΕ L 89 της 28.3.2006, σ. 6.

      (4)  EFSA Journal 2012· 10(1):2530.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Όνομα του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Λοιπές διατάξεις

                  Λήξη της περιόδου ισχύος της άδειας

                  mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     Κατηγορία τεχνολογικών πρόσθετων υλών. Λειτουργική ομάδα: συντηρητικά

                  1a237a

                  —

                  Διμυρμηκικό κάλιο

                                 Σύνθεση πρόσθετης ύλης

                                          Διμυρμηκικό κάλιο: 50 ± 5 %,

                                          Νερό: 50 ± 5 %.

                                 Χαρακτηρισμός της δραστικής ουσίας:

                              Διμυρμηκικό κάλιο
                              Αριθ. CAS 20642-05-1
                              C2H3O4K
                              Παράγεται με χημική σύνθεση

                                 Μέθοδος ανάλυσης
                                  (1)

                                          Προσδιορισμός του καλίου στην πρόσθετη ύλη ζωοτροφών:
                                          EN ISO 6869: φασματομετρία ατομικής απορρόφησης (AAS) ή EN 15510: φασματομετρία ατομικής εκπομπής σε επαγωγικά συζευγμένο πλάσμα (ICP-AES), ή

                                          Προσδιορισμός του συνολικού μυρμηκικού άλατος στην πρόσθετη ύλη ζωοτροφών: EN 15909: αντίστροφη φάση HPLC-UV
                                          Για τον προσδιορισμό των ολικών μυρμηκικών ιόντων σε προμείγματα και ζωοτροφές:
                                          Υγροχρωματογραφία υψηλής απόδοσης βασιζόμενη στον αποκλεισμό ιόντων, με ανιχνευτή υπεριώδους ακτινοβολίας ή δείκτη διάθλασης (HPLC-UV/RI) ή χρωματογραφία ιοντανταλλαγής με ανιχνευτή ηλεκτρικής αγωγιμότητας (IC-ECD).

                  Όλα τα ζωικά είδη

                  —

                  —

                  —

                              1.

                              Επιτρέπεται μόνο σε νωπά ψάρια και υποπροϊοντα αλιείας που χρησιμοποιούνται ως ζωοτροφή με μέγιστη περιεκτικότητα 9 000 mg διμυρμηκικού καλίου ως δραστική ουσία ανά kg νωπού ψαριού.

                              2.

                              Όταν χρησιμοποιείται στις ζωοτροφές για χοίρους, το μείγμα διάφορων πηγών μυρμηκικού καλίου δεν πρέπει να υπερβαίνει το ανώτατο επιτρεπόμενο επίπεδο των 18 000 mg ανά kg πλήρους ζωοτροφής για απογαλακτισμένα χοιρίδια και των 12 000 mg ανά kg πλήρους ζωοτροφής για χοιρομητέρες και χοίρους προς πάχυνση.

                              3.

                              Οι οδηγίες χρήσης πρέπει να αναφέρουν:
                              «Η ταυτόχρονη χρήση άλλων οργανικών οξέων στις μέγιστες επιτρεπόμενες δόσεις αντεδείκνυται».

                              4.

                                 «Για ασφάλεια: να χρησιμοποιείται μάσκα προστασίας της αναπνοής, γυαλιά και γάντια ασφάλειας κατά τον χειρισμό».

                  11 Μαΐου 2022

         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1280/2011 της Επιτροπής, της 8ης Δεκεμβρίου 2011 , σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12

text:
               9.12.2011

               EL

               Επίσημη Εφημερίδα της Ευρωπαϊκής Ένωσης

               L 327/58

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1280/2011 ΤΗΣ ΕΠΙΤΡΟΠΉΣ
   της 8ης Δεκεμβρίου 2011
   σχετικά με την τροποποίηση των αντιπροσωπευτικών τιμών και των ποσών των πρόσθετων εισαγωγικών δασμών για ορισμένα προϊόντα του τομέα της ζάχαρης, που ορίζονται στον εκτελεστικό κανονισμό (ΕΕ) αριθ. 971/2011 για την περίοδο 2011/12
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 951/2006 της Επιτροπής, της 30ής Ιουνίου 2006, για καθορισμό λεπτομερών κανόνων εφαρμογής του κανονισμού (ΕΚ) αριθ. 318/2006 του Συμβουλίου όσον αφορά τις συναλλαγές με τρίτες χώρες στον τομέα της ζάχαρης (2), και ιδίως το άρθρο 36 παράγραφος 2 δεύτερο εδάφιο δεύτερη φράση,
   Εκτιμώντας τα ακόλουθα:

               (1)

               Οι αντιπροσωπευτικές τιμές και τα ποσά των πρόσθετων δασμών που εφαρμόζονται κατά την εισαγωγή λευκής ζάχαρης, ακατέργαστης ζάχαρης και ορισμένων σιροπιών για την περίοδο 2011/12 καθορίστηκαν στον εκτελεστικό κανονισμό (ΕΕ) αριθ. 971/2011 της Επιτροπής (3). Οι εν λόγω τιμές και δασμοί τροποποιήθηκαν τελευταία με τον εκτελεστικό κανονισμό (ΕΕ) αριθ. 1269/2011 της Επιτροπής (4).

               (2)

               Τα στοιχεία που έχει στη διάθεσή της, επί του παρόντος, η Επιτροπή οδηγούν στην τροποποίηση των εν λόγω ποσών, σύμφωνα με τους κανόνες και τις λεπτομέρειες που προβλέπονται στον κανονισμό (ΕΚ) αριθ. 951/2006,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι αντιπροσωπευτικές τιμές και οι πρόσθετοι δασμοί που εφαρμόζονται κατά την εισαγωγή των προϊόντων τα οποία αναφέρονται στο άρθρο 36 του κανονισμού (ΕΚ) αριθ. 951/2006, που καθορίστηκαν στον εκτελεστικό κανονισμό (ΕΕ) αριθ. 971/2011 για την περίοδο 2011/12, τροποποιούνται και αναγράφονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 9 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 178 της 1.7.2006, σ. 24.

      (3)  ΕΕ L 254 της 30.9.2011, σ. 12.

      (4)  ΕΕ L 324 της 7.12.2011, σ. 25.

      ΠΑΡΑΡΤΗΜΑ

         Αντιπροσωπευτικές τιμές και πρόσθετοι εισαγωγικοί δασμοί για τη λευκή ζάχαρη, την ακατέργαστη ζάχαρη και τα προϊόντα του κωδικού ΣΟ 1702 90 95 που εφαρμόζονται από τις 9 Δεκεμβρίου 2011

                  (EUR)

                  Κωδικός ΣΟ

                  Ποσό της αντιπροσωπευτικής τιμής για 100 kg καθαρού βάρους του εν λόγω προϊόντος

                  Ποσό του πρόσθετου δασμού για 100 kg καθαρού βάρους του εν λόγω προϊόντος

                  1701 11 10 (1)

                  39,86

                  0,00

                  1701 11 90 (1)

                  39,86

                  2,95

                  1701 12 10 (1)

                  39,86

                  0,00

                  1701 12 90 (1)

                  39,86

                  2,65

                  1701 91 00 (2)

                  45,89

                  3,70

                  1701 99 10 (2)

                  45,89

                  0,57

                  1701 99 90 (2)

                  45,89

                  0,57

                  1702 90 95 (3)

                  0,46

                  0,24

         (1)  Καθορισμός για τον ποιοτικό τύπο όπως ορίζεται στο παράρτημα IV σημείο III του κανονισμού (ΕΚ) αριθ. 1234/2007.

         (2)  Καθορισμός για τον ποιοτικό τύπο όπως ορίζεται στο παράρτημα IV σημείο II του κανονισμού (ΕΚ) αριθ. 1234/2007.

         (3)  Καθορισμός ανά 1 % περιεκτικότητας σε σακχαρόζη.


title: Εκτελεστικός κανονισμός (ΕΕ) 2016/893 της Επιτροπής, της 7ης Ιουνίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               8.6.2016

               EL

               Επίσημη Εφημερίδα της Ευρωπαϊκής Ένωσης

               L 151/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/893 ΤΗΣ ΕΠΙΤΡΟΠΉΣ
   της 7ης Ιουνίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  259,4

                  MA

                  124,3

                  TR

                  66,0

                  ZZ

                  149,9

                  0709 93 10

                  TR

                  140,4

                  ZZ

                  140,4

                  0805 50 10

                  AR

                  173,4

                  IL

                  134,0

                  MA

                  160,2

                  TR

                  75,0

                  ZA

                  179,5

                  ZZ

                  144,4

                  0808 10 80

                  AR

                  121,1

                  BR

                  114,8

                  CL

                  126,5

                  CN

                  102,3

                  NZ

                  144,9

                  PE

                  111,0

                  US

                  152,4

                  UY

                  107,2

                  ZA

                  115,8

                  ZZ

                  121,8

                  0809 10 00

                  TR

                  256,6

                  ZZ

                  256,6

                  0809 29 00

                  TR

                  550,9

                  US

                  721,3

                  ZZ

                  636,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/226 της Επιτροπής, της 17ης Φεβρουαρίου 2016, σχετικά με την τροποποίηση του εκτελεστικού κανονισμού (ΕΕ) αριθ. 999/2014 της Επιτροπής για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας ύστερα από επανεξέταση ενόψει λήξης της ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 του Συμβουλίου

text:
               18.2.2016

               EL

               Επίσημη Εφημερίδα της Ευρωπαϊκής Ένωσης

               L 41/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/226 ΤΗΣ ΕΠΙΤΡΟΠΉΣ
   της 17ης Φεβρουαρίου 2016
   σχετικά με την τροποποίηση του εκτελεστικού κανονισμού (ΕΕ) αριθ. 999/2014 της Επιτροπής για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας ύστερα από επανεξέταση ενόψει λήξης της ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 9 παράγραφος 4 και το άρθρο 14 παράγραφος 1,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 2022/95 (2), το Συμβούλιο επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας το οποίο υπάγεται σήμερα στους κωδικούς ΣΟ 3102 30 90 και 3102 40 90. Έπειτα από περαιτέρω έρευνα, κατά την οποία διαπιστώθηκε ότι ο δασμός είχε απορροφηθεί, τα μέτρα τροποποιήθηκαν με τον κανονισμό (ΕΚ) αριθ. 663/98 του Συμβουλίου (3). Ύστερα από επανεξέταση ενόψει της λήξης της ισχύος των μέτρων και από ενδιάμεση επανεξέταση, που υποβλήθηκε δυνάμει του άρθρου 11 παράγραφοι 2 και 3 αντίστοιχα του κανονισμού (ΕΚ) αριθ. 384/96 του Συμβουλίου (4), το Συμβούλιο επέβαλε με τον κανονισμό (ΕΚ) αριθ. 658/2002 (5) οριστικό δασμό αντιντάμπινγκ 47,07 ευρώ ανά τόνο στις εισαγωγές νιτρικού αμμωνίου που υπάγονται στους κωδικούς ΣΟ 3102 30 90 και 3102 40 90, καταγωγής Ρωσίας. Τέλος, μετά τη διεξαγωγή ενδιάμεσης επανεξέτασης ως προς το πεδίο ορισμού του προϊόντος δυνάμει του άρθρου 11 παράγραφος 3 του κανονισμού (ΕΚ) αριθ. 384/96 επιβλήθηκε, με τον κανονισμό (ΕΚ) αριθ. 945/2005 του Συμβουλίου (6), οριστικός δασμός αντιντάμπινγκ που κυμαινόταν μεταξύ 41,42 ευρώ ανά τόνο και 47,07 ευρώ ανά τόνο στις εισαγωγές στερεών λιπασμάτων με περιεκτικότητα σε νιτρικό αμμώνιο άνω του 80 % κατά βάρος, που υπάγονται επί του παρόντος στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 20.

               (2)

               Έπειτα από δεύτερη επανεξέταση ενόψει της λήξης ισχύος των μέτρων και δεύτερη μερική ενδιάμεση επανεξέταση σύμφωνα με το άρθρο 11 παράγραφοι 2 και 3 του κανονισμού (ΕΚ) αριθ. 384/96, τα μέτρα αντιντάμπινγκ που περιγράφονται στην προηγούμενη αιτιολογική σκέψη [όπως τροποποιήθηκαν τελευταία με τον κανονισμό (ΕΚ) αριθ. 945/2005] διατηρήθηκαν με τον κανονισμό (ΕΚ) αριθ. 661/2008 του Συμβουλίου (7), εκτός από εκείνα που αφορούν τον όμιλο EuroChem, για τον οποίο το πάγιο ποσό δασμού κυμαινόταν μεταξύ 28,88 ευρώ και 32,82 ευρώ ανά τόνο.

               (3)

               Η Επιτροπή, με την απόφαση 2008/577/ΕΚ (8), αποδέχθηκε τις προσφορές ανάληψης υποχρεώσεων με ποσοτικό ανώτατο όριο, μεταξύ άλλων, από τις ρωσικές ανοιχτές ανώνυμες εταιρείες παραγωγής (JSC στα αγγλικά και OAO στα ρωσικά) Acron και JSC Dorogobuzh.

               (4)

               Με απόφαση της 10ης Σεπτεμβρίου 2008 (9), όπως έχει ερμηνευθεί με την απόφαση της 9ης Ιουλίου 2009 (10), το Γενικό Δικαστήριο ακύρωσε τον κανονισμό (ΕΚ) αριθ. 945/2005 όσον αφορά την ανοιχτή ανώνυμη εταιρεία (JSC) Kirovo-Chepetsky Khimichesky Kombinat («Kirovo»), μέρος της OJSC UCC UralChem («UralChem»). Το Συμβούλιο, με τον κανονισμό (ΕΚ) αριθ. 989/2009 (11), τροποποίησε τον κανονισμό (ΕΚ) αριθ. 661/2008 αναλόγως. Κατά συνέπεια, για την εταιρεία Kirovo ο δασμός αντιντάμπινγκ (47,07 ευρώ ανά τόνο) ισχύει μόνο για τις εισαγωγές νιτρικού αμμωνίου που υπάγεται στους κωδικούς ΣΟ 3102 30 90 και 3102 40 90.

               (5)

               Με τον εκτελεστικό κανονισμό (ΕΕ) αριθ. 999/2014 (12) η Επιτροπή διατήρησε τα μέτρα αντιντάμπινγκ [όπως τροποποιήθηκαν τελευταία με τον κανονισμό (ΕΚ) αριθ. 989/2009], κατόπιν επανεξέτασης ενόψει της λήξης της ισχύος σύμφωνα με το άρθρο 11 παράγραφος 2 του βασικού κανονισμού.

               (6)

               Στις 16 Σεπτεμβρίου 2015 η εταιρεία Kirovo κοινοποίησε στην Επιτροπή την προγραμματισθείσα αναδιοργάνωσή της στο πλαίσιο του ομίλου εταιρειών UralChem. Από την 1η Οκτωβρίου 2015 η Kirovo δεν αποτελεί πλέον ανοιχτή ανώνυμη εταιρεία στο πλαίσιο του ομίλου OJSC UCC UralChem («UralChem»), αλλά κατέστη υποκατάστημα της UralChem με την επωνυμία «Υποκατάστημα της Kirovo-Chepetsky Khimichesky Kombinat OJSC UCC UralChem» («υποκατάστημα Kirovo»). Η εταιρεία ανέφερε ότι ο στόχος της αναδιοργάνωσης ήταν η βελτίωση της εταιρικής διακυβέρνησης ολόκληρου του ομίλου UralChem.

               (7)

               Η UralChem διαθέτει κι άλλη μονάδα παραγωγής, το υποκατάστημα Azot UralChem στο Berezniki (Ρωσία), όπου ο δασμός αντιντάμπινγκ (47,07 ευρώ ανά τόνο) εφαρμόζεται για όλους τους τύπους νιτρικού αμμωνίου που προσδιορίζονται στο άρθρο 1 παράγραφος 1 του εκτελεστικού κανονισμού αριθ. 999/2014. Κατά συνέπεια, ο κίνδυνος καταστρατήγησης πρέπει να αξιολογηθεί λαμβανομένου υπόψη του γεγονότος ότι υπάρχουν τώρα δύο υποκαταστήματα (Berezniki και Kirovo) εντός της ίδιας νομικής οντότητας που παράγουν νιτρικό αμμώνιο.

               (8)

               Ως εκ τούτου, η Επιτροπή ανέλυσε τις πληροφορίες που παρασχέθηκαν από την εταιρεία καθώς και όλες τις άλλες πληροφορίες στη διάθεσή της και κατέληξε στο συμπέρασμα ότι ο κίνδυνος καταστρατήγησης των μέτρων αντιντάμπινγκ από τα διάφορα υποκαταστήματα της UralChem είναι χαμηλός για τους λόγους που εκτίθενται κατωτέρω.

               (9)

               Πρώτον, από την αλλαγή των μέτρων σύμφωνα με τον κανονισμό (ΕΚ) αριθ. 989/2009 και ύστερα (όταν οι δασμοί αντιντάμπινγκ που επιβλήθηκαν στην Kirovo περιορίζονταν μόνο στις εισαγωγές νιτρικού αμμωνίου που υπάγεται επί του παρόντος στους κωδικούς ΣΟ 3102 30 90 και 3102 40 90), δεν υπάρχουν αποδεικτικά στοιχεία ότι η UralChem έχει κάνει κατάχρηση της απαλλαγής από τον δασμό που εφαρμόζεται για την Kirovo. Πράγματι, οι εισαγωγές του νιτρικού αμμωνίου που δεν υπάγεται επί του παρόντος στους κωδικούς ΣΟ 3102 30 90 και 3102 40 90 παρέμειναν σταθερές από την τροποποίηση των μέτρων κι ύστερα. Επιπλέον, η Επιτροπή δεν έχει καμία ένδειξη ότι η μονάδα Berezniki είχε δηλώσει αδικαιολόγητα ότι τυχόν τμήμα της παραγωγής της είχε πραγματοποιηθεί στο Kirovo, παρακάμπτοντας με τον τρόπο αυτό την απαλλαγή που χορηγήθηκε στο Kirovo.

               (10)

               Δεύτερον, η UralChem υποστήριξε ότι, σύμφωνα με την εφαρμοζόμενη εθνική νομοθεσία στη Ρωσία, τα λιπάσματα υπόκεινται σε υποχρεωτική καταγραφή και σήμανση, μεταξύ άλλων της πραγματικής νομικής επωνυμίας και της φυσικής διεύθυνσης της μονάδας παραγωγής. Η μονάδα παραγωγής του κατασκευαστή πρέπει να περιλαμβάνεται επίσης σε ορισμένα άλλα επίσημα έγγραφα. Τέλος, εάν το νιτρικό αμμώνιο εξάγεται, η μονάδα παραγωγής πρέπει να περιλαμβάνεται σε ορισμένα υποχρεωτικά έγγραφα, όπως η τελωνειακή διασάφηση εξαγωγής, το πιστοποιητικό προέλευσης και η φορτωτική. Ως εκ τούτου, είναι πιθανό, από τη στιγμή που ο πρόσθετος κωδικός TARIC A959 έχει αποδοθεί στο υποκατάστημα Kirovo της UralChem, οποιαδήποτε άλλη μονάδα παραγωγής του ομίλου να τον καταχραστεί.

               (11)

               Τρίτον, με επιστολή της προς την Επιτροπή με ημερομηνία 13 Οκτωβρίου 2015, η UralChem δεσμεύτηκε ότι δεν θα προέβαινε σε ενέργειες που μπορεί να οδηγούσαν σε κατάχρηση του πρόσθετου κωδικού TARIC A959, δηλαδή εξαγωγές στην Ένωση, στο πλαίσιο του εν λόγω κωδικού TARIC, προϊόντων που δεν παράγονται στο υποκατάστημα Kirovo με έδρα το Kirovo-Chepetsk, Kirov Οblast.

               (12)

               Τέταρτον, η μέγιστη ικανότητα των μονάδων Berezniki και Kirovo είναι επίσης γνωστή στην Επιτροπή και χρειάζονται πολλά χρόνια προκειμένου να δημιουργηθούν νέες εγκαταστάσεις και να αυξηθεί η υπάρχουσα ικανότητα. Ως εκ τούτου, κάθε επικείμενη αύξηση των εισαγωγών στο μέλλον, ιδίως πέρα από τη μέγιστη ικανότητα της μονάδας Kirovo, μπορεί να οδηγήσει σε αυτεπάγγελτη έρευνα κατά της καταστρατήγησης.

               (13)

               Ωστόσο, για να ελαχιστοποιηθούν οι κίνδυνοι καταστρατήγησης, απαιτούνται ειδικά μέτρα για να διασφαλιστεί η εφαρμογή των ατομικών δασμών αντιντάμπινγκ που εφαρμόζονται στα διάφορα υποκαταστήματα εντός της UralChem. Η UralChem πρέπει να παρουσιάσει ένα έγκυρο εμπορικό τιμολόγιο στις τελωνειακές αρχές των κρατών μελών. Το τιμολόγιο πρέπει να συμφωνεί με τις απαιτήσεις που ορίζονται στο άρθρο 1 τρίτο εδάφιο του παρόντος κανονισμού. Οι εισαγωγές που δεν συνοδεύονται από παρόμοιο τιμολόγιο θα υποβάλλονται στον δασμολογικό συντελεστή που ισχύει για «όλες τις άλλες εταιρείες».

               (14)

               Η Επιτροπή ενημέρωσε όλα τα ενδιαφερόμενα μέρη σχετικά με τα ουσιώδη πραγματικά περιστατικά και το σκεπτικό βάσει των οποίων επρόκειτο να τροποποιηθεί ο εκτελεστικός κανονισμός (ΕΕ) αριθ. 999/2014. Σε όλα τα μέρη δόθηκε επίσης προθεσμία εντός της οποίας θα μπορούσαν να διατυπώσουν παρατηρήσεις σχετικά με την κοινοποίηση. Η UralChem και η κυβέρνηση της Ρωσικής Ομοσπονδίας υπέβαλαν παρατηρήσεις. Οι παρατηρήσεις τους ελήφθησαν υπόψη.

               (15)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 1 παράγραφος 2 στοιχείο β) του εκτελεστικού κανονισμού (ΕΕ) αριθ. 999/2014 διατυπώνεται ως εξής:

                  «β)

                  Για τα αγαθά που παράγονται από το υποκατάστημα “KCKK της ανοιχτής ανώνυμης εταιρείας United Chemical Company UralChem στο Kirovo-Chepetsk” (πρόσθετος κωδικός TARIC A959):

                              Περιγραφή προϊόντος

                              Κωδικός ΣΟ

                              Κωδικός TARIC

                              Πάγιο ποσό δασμού (ευρώ ανά τόνο)

                              Νιτρικό αμμώνιο πλην αυτού σε υδατικά διαλύματα

                              3102 30 90

                              —

                              47,07

                              Μείγματα νιτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ιδιότητες, περιεκτικότητας σε άζωτο που υπερβαίνει το 28 % κατά βάρος

                              3102 40 90

                              —

                              47,07

                        Όσον αφορά τα προϊόντα που αναφέρονται στην παράγραφο 1 και παράγονται από το υποκατάστημα KCKK της ανοιχτής ανώνυμης εταιρείας United Chemical Company UralChem στο Kirovo-Chepetsk αλλά δεν αναφέρονται στον ανωτέρω πίνακα, δεν εφαρμόζεται δασμός αντιντάμπινγκ.
                  Η μη εφαρμογή του δασμού αντιντάμπινγκ σε ορισμένα αγαθά που παράγονται από το υποκατάστημα KCKK της ανοιχτής ανώνυμης εταιρείας United Chemical Company UralChem στο Kirovo-Chepetsk τελεί υπό την προϋπόθεση ότι η ανοιχτή ανώνυμη εταιρεία United Chemical Company UralChem θα προσκομίσει στις τελεωνειακές αρχές των κρατών μελών έγκυρο εμπορικό τιμολόγιο στο οποίο υπάρχει δήλωση που φέρει ημερομηνία και υπογραφή υπαλλήλου της οντότητας που εκδίδει το τιμολόγιο, με αναφορά του ονόματος και της θέσης του (της), με την ακόλουθη διατύπωση: “Ο υπογεγραμμένος πιστοποιώ ότι το (ο όγκος του) νιτρικό(-ού) αμμώνιο(-ωνίου) που πωλήθηκε προς εξαγωγή στην Ευρωπαϊκή Ένωση και καλύπτεται από το παρόν τιμολόγιο παράχθηκε από (το υποκατάστημα KCKK της ανοιχτής ανώνυμης εταιρείας United Chemical Company UralChem στο Kirovo-Chepetsk και διεύθυνση) (πρόσθετος κωδικός TARIC Α959) στη Ρωσία. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή.”. Εάν δεν προσκομιστεί αυτό το τιμολόγιο, εφαρμόζεται ο δασμολογικός συντελεστής που επιβάλλεται σε “όλες τις άλλες εταιρείες” σε όλους τους τύπους νικτρικού αμμωνίου που παρήχθησαν στο υποκατάστημα KCKK της ανοιχτής ανώνυμης εταιρείας United Chemical Company UralChem στο Kirovo-Chepetsk.».

   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Φεβρουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΚ) αριθ. 2022/95 του Συμβουλίου, της 16ης Αυγούστου 1995, για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας (ΕΕ L 198 της 23.8.1995, σ. 1).

      (3)  Κανονισμός (ΕΚ) αριθ. 663/98 του Συμβουλίου, της 23ης Μαρτίου 1998, περί τροποποιήσεως του κανονισμού (ΕΚ) αριθ. 2022/95 για την επιβολή οριστικού δασμού αντιντάμπινγκ στις εισαγωγές νιτρικού αμμωνίου, καταγωγής Ρωσίας (ΕΕ L 93 της 26.3.1998, σ. 1).

      (4)  Κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ L 56 της 6.3.1996, σ. 1).

      (5)  Κανονισμός (ΕΚ) αριθ. 658/2002 του Συμβουλίου, της 15ης Απριλίου 2002, για την επιβολή οριστικού δασμού αντιντάμπινγκ στις εισαγωγές νιτρικού αμμωνίου, καταγωγής Ρωσίας (ΕΕ L 102 της 18.4.2002, σ. 1).

      (6)  Κανονισμός (ΕΚ) αριθ. 945/2005 του Συμβουλίου, της 21ης Ιουνίου 2005, για τροποποίηση του κανονισμού (ΕΚ) αριθ. 658/2002 για την επιβολή οριστικού δασμού αντιντάμπινγκ στις εισαγωγές νιτρικού αμμωνίου, καταγωγής Ρωσίας και του κανονισμού (ΕΚ) αριθ. 132/2001 για την επιβολή οριστικού δασμού αντιντάμπινγκ, στις εισαγωγές νιτρικού αμμωνίου καταγωγής, μεταξύ άλλων, Ουκρανίας, μετά από μερική ενδιάμεση επανεξέταση δυνάμει του άρθρου 11 παράγραφος 3 του κανονισμού (ΕΚ) αριθ. 384/96 (ΕΕ L 160 της 23.6.2005, σ. 1).

      (7)  Κανονισμός (ΕΚ) αριθ. 661/2008 του Συμβουλίου, της 8ης Ιουλίου 2008, για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας μετά από επανεξέταση ενόψει λήξης ισχύος των μέτρων δυνάμει του άρθρου 11 παράγραφος 2 και μερική ενδιάμεση επανεξέταση δυνάμει του άρθρου 11 παράγραφος 3 του κανονισμού (ΕΚ) αριθ. 384/96 (ΕΕ L 185 της 12.7.2008, σ. 1).

      (8)  Απόφαση 2008/577/ΕΚ της Επιτροπής, της 4ης Ιουλίου 2008, για αποδοχή της ανάληψης υποχρεώσεων που προτάθηκε σε σχέση με τη διαδικασία αντιντάμπινγκ για τις εισαγωγές νιτρικού αμμωνίου, καταγωγής Ρωσίας και Ουκρανίας (ΕΕ L 185 της 12.7.2008, σ. 43).

      (9)  Υπόθεση T-348/05: JSC Kirovo-Chepetsky Khimichesky Kombinat κατά Συμβουλίου, 10 Σεπτεμβρίου 2008, Συλλογή 2008 II-159, σημείο 1 του διατακτικού.

      (10)  Υπόθεση T-348/05 INTP: JSC Kirovo-Chepetsky Khimichesky Kombinat κατά Συμβουλίου, 9 Ιουλίου 2009, Συλλογή 2009 II-116, σημείο 1 του διατακτικού.

      (11)  Κανονισμός (ΕΚ) αριθ. 989/2009 του Συμβουλίου, της 19ης Οκτωβρίου 2009, περί τροποποιήσεως του κανονισμού (ΕΚ) αριθ. 661/2008 για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας (ΕΕ L 278 της 23.10.2009, σ. 1).

      (12)  Εκτελεστικός κανονισμός (ΕΕ) αριθ. 999/2014 της Επιτροπής, της 23ης Σεπτεμβρίου 2014, για την επιβολή οριστικού δασμού αντιντάμπινγκ στις εισαγωγές νιτρικού αμμωνίου καταγωγής Ρωσίας μετά από επανεξέταση ενόψει λήξης της ισχύος των μέτρων δυνάμει του άρθρου 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 280 της 24.9.2014, σ. 19).


title: Εκτελεστικός κανονισμός (ΕΕ) 2016/2223 της Επιτροπής, της 5ης Δεκεμβρίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
                  10.12.2016

                  EL

                  Επίσημη Εφημερίδα της Ευρωπαϊκής Ένωσης

                  L 336/19

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2223 ΤΗΣ ΕΠΙΤΡΟΠΉΣ
      της 5ης Δεκεμβρίου 2016
      σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
      Εκτιμώντας τα ακόλουθα:

                  (1)

                  Για να εξασφαλιστεί η ομοιόμορφη εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.

                  (2)

                  Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

                  (3)

                  Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.

                  (4)

                  Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.

                  (5)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη συνδυασμένη ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
      Άρθρο 2
      Δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 5 Δεκεμβρίου 2016.

               Για την Επιτροπή

            Stephen QUEST

               Γενικός Διευθυντής

               Γενική Διεύθυνση Φορολογίας και Τελωνειακής Ένωσης

         (1)  ΕΕ L 269 της 10.10.2013, σ. 1.

         (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

         ΠΑΡΑΡΤΗΜΑ

                     Περιγραφή των εμπορευμάτων

                     Κατάταξη
                     (Κωδικός ΣΟ)

                     Αιτιολογία

                     (1)

                     (2)

                     (3)

                     Είδος (καλούμενο «ψηφιακό μικροσκόπιο») κυλινδρικού σχήματος με μήκος περίπου 10 cm και διάμετρο περίπου 3 cm. Το ψηφιακό μικροσκόπιο είναι εφοδιασμένο με τέσσερις διόδους εκπομπής φωτός, έναν αισθητήρα συμπληρωματικού ημιαγωγού μετάλλου-οξειδίου (CMOS) και ένα καλώδιο με σύνδεσμο USB. Το είδος λειτουργεί μόνο σε συνδυασμό με αυτόματη μηχανή επεξεργασίας πληροφοριών (ADP) και δεν έχει ενσωματωμένες δυνατότητες καταγραφής.
                     Το είδος έχει δυνατότητα μεγέθυνσης αντικειμένων σε μια κλίμακα από 10 έως 200 φορές μέσω οπτικού φακού και λήψης σταθερών εικόνων, καθώς επίσης και εικόνων βίντεο που μπορούν στη συνέχεια να καταγράφονται σε αυτόματη μηχανή επεξεργασίας πληροφοριών με χρήση ειδικού λογισμικού.
                     Βλέπε εικόνα (*1).

                     8525 80 19

                     Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, από τη σημείωση 5 στοιχείο Ε) του κεφαλαίου 84, καθώς και από το κείμενο των κωδικών ΣΟ 8525 , 8525 80  και 8525 80 19 .
                     Το είδος μπορεί να λειτουργήσει ως μονάδα εισόδου για αυτόματη μηχανή επεξεργασίας πληροφοριών, συσκευή λήψης εικόνων για την τηλεόραση και ως ψηφιακό μικροσκόπιο.
                     Η κατάταξη ως μονάδας εισόδου για αυτόματη μηχανή επεξεργασίας πληροφοριών της κλάσης 8471  αποκλείεται, επειδή το είδος προορίζεται για μια ειδική λειτουργία διαφορετική από εκείνη της επεξεργασίας πληροφοριών.
                     Η κατάταξη ως οπτικού μικροσκοπίου της κλάσης 9011  επίσης αποκλείεται, αφού το εν λόγω είδος δεν παρουσιάζει τα χαρακτηριστικά ενός είδους αυτής της κλάσης [βλέπε επίσης τις επεξηγηματικές σημειώσεις του εναρμονισμένου συστήματος για την κλάση 9011 , πρώτη παράγραφος και δεύτερη παράγραφος σημείο I)].
                     Επειδή μια εικόνα του μεγεθυμένου αντικειμένου μπορεί να εμφανίζεται και, εάν απαιτείται, να καταγράφεται από αυτόματη μηχανή επεξεργασίας πληροφοριών μόνο αφού συλληφθεί από τον αισθητήρα CMOS, το είδος έχει χαρακτήρα συσκευής λήψης εικόνων για την τηλεόραση.
                     Ως εκ τούτου, το είδος πρέπει να καταταχθεί στον κωδικό ΣΟ 8525 80 19 , ως συσκευή λήψης εικόνων για την τηλεόραση.

            (*1)  Η εικόνα έχει αποκλειστικά ενημερωτικό σκοπό.


title: Εκτελεστικός κανονισμός (ΕΕ) 2015/781 της Επιτροπής, της 19ης Μαΐου 2015, για το άνοιγμα και τον τρόπο διαχείρισης ενωσιακών δασμολογικών ποσοστώσεων για τα ψάρια και προϊόντα αλιείας καταγωγής Δημοκρατίας της Σερβίας

text:
               20.5.2015

               EL

               Επίσημη Εφημερίδα της Ευρωπαϊκής Ένωσης

               L 124/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/781 ΤΗΣ ΕΠΙΤΡΟΠΉΣ
   της 19ης Μαΐου 2015
   για το άνοιγμα και τον τρόπο διαχείρισης ενωσιακών δασμολογικών ποσοστώσεων για τα ψάρια και προϊόντα αλιείας καταγωγής Δημοκρατίας της Σερβίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 332/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, για ορισμένες διαδικασίες εφαρμογής της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (1), και ιδίως το άρθρο 2,
   Εκτιμώντας τα ακόλουθα:

               (1)

               Στις 29 Απριλίου 2008 υπεγράφη η Συμφωνία Σταθεροποίησης και Σύνδεσης («ΣΣΣ») μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου. Η ΣΣΣ τέθηκε σε ισχύ την 1η Σεπτεμβρίου 2013 (2).

               (2)

               Η ΣΣΣ αντικατέστησε την ενδιάμεση συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Σερβίας, αφετέρου («ενδιάμεση συμφωνία»), η οποία είχε τεθεί σε ισχύ την 1η Φεβρουαρίου 2010 (3), και με την οποία είχαν τεθεί σε εφαρμογή οι διατάξεις για το εμπόριο και τα εμπορικά θέματα της ΣΣΣ.

               (3)

               Το παράρτημα IV της ΣΣΣ καθώς και το παράρτημα IV της ενδιάμεσης συμφωνίας αφορούν τις παραχωρήσεις της Κοινότητας για τα προϊόντα αλιείας της Σερβίας υπό μορφή δασμολογικών ποσοστώσεων.

               (4)

               Στις 25 Ιουνίου 2014 υπεγράφη το πρωτόκολλο της ΣΣΣ («το πρωτόκολλο»), ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (4). Η υπογραφή του, εξ ονόματος της Ευρωπαϊκής Ένωσης, της Ευρωπαϊκής Κοινότητας Ατομικής Ενέργειας και των κρατών μελών έχει εγκριθεί με τις αποφάσεις 2014/517/ΕΕ (5) και 2014/518/Ευρατόμ του Συμβουλίου (6).

               (5)

               Το πρωτόκολλο προβλέπει αύξηση της υφιστάμενης δασμολογικής ποσόστωσης για τον κυπρίνο καταγωγής Σερβίας έως 26 τόνους, καθώς και άνοιγμα νέας δασμολογικής ποσόστωσης για εισαγωγές προϊόντων της κλάσης 1604 του ΕΣ εντός ετήσιου ορίου 15 τόνων. Για το πρώτο έτος εφαρμογής, οι ποσότητες των δασμολογικών ποσοστώσεων υπολογίζονται ανάλογα με το χρονικό διάστημα που έχει παρέλθει από την αρχή του ημερολογιακού έτους έως την ημερομηνία εφαρμογής του πρωτοκόλλου σε σχέση με τις βασικές ετήσιες ποσότητες.

               (6)

               Το δικαίωμα υπαγωγής στις δασμολογικές παραχωρήσεις υπόκειται στην προσκόμιση των σχετικών πιστοποιητικών καταγωγής στις τελωνειακές αρχές, όπως προβλέπεται στην ενδιάμεση συμφωνία και στη ΣΣΣ.

               (7)

               Οι δασμολογικές ποσοστώσεις θα πρέπει να αποτελέσουν αντικείμενο διαχείρισης από την Επιτροπή βάσει της αρχής της χρονικής προτεραιότητας, σύμφωνα με τον κανονισμό (ΕΟΚ) αριθ. 2454/93 της Επιτροπής (7).

               (8)

               Η Συνδυασμένη Ονοματολογία που περιλαμβάνεται στο παράρτημα I του κανονισμού (ΕΟΚ) αριθ. 2658/87 του Συμβουλίου (8) περιέχει νέους κωδικούς ΣΟ οι οποίοι είναι διαφορετικοί από εκείνους που αναφέρονται στην ενδιάμεση συμφωνία και στη ΣΣΣ. Ως εκ τούτου, οι εν λόγω νέοι κωδικοί ΣΟ θα πρέπει να παρατίθενται στο παράρτημα του παρόντος κανονισμού.

               (9)

               Προκειμένου να εξασφαλισθούν η αποτελεσματική εφαρμογή και διαχείριση των δασμολογικών ποσοστώσεων που έχουν χορηγηθεί βάσει της ενδιάμεσης συμφωνίας και της ΣΣΣ, καθώς και η ασφάλεια δικαίου και η ίση μεταχείριση όσον αφορά την είσπραξη δασμών, οι διατάξεις του παρόντος κανονισμού θα πρέπει να εφαρμόζονται από την ημερομηνία έναρξης ισχύος της ενδιάμεσης συμφωνίας.

               (10)

               Το πρωτόκολλο εφαρμόζεται προσωρινά από την πρώτη ημέρα του δεύτερου μήνα που έπεται της ημερομηνίας υπογραφής του, μέχρι να ολοκληρωθούν οι διαδικασίες για τη σύναψή του. Επομένως, η αύξηση της υφιστάμενης δασμολογικής ποσόστωσης για τον κυπρίνο και η εφαρμογή της νέας δασμολογικής ποσόστωσης για τις εισαγωγές προϊόντων της κλάσης 1604 του ΕΣ θα πρέπει να αρχίσουν να εφαρμόζονται από την 1η Αυγούστου 2014.

               (11)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ανοίγονται ενωσιακές δασμολογικές ποσοστώσεις για τα εμπορεύματα καταγωγής Δημοκρατίας της Σερβίας τα οποία απαριθμούνται στο παράρτημα.
   Άρθρο 2
   Τα εμπορεύματα που απαριθμούνται στο μέρος Α του παραρτήματος, καταγωγής Δημοκρατίας της Σερβίας, και που δηλώθηκαν για θέση σε ελεύθερη κυκλοφορία την περίοδο μεταξύ 1ης Φεβρουαρίου 2010 και 31ης Δεκεμβρίου 2011 απαλλάσσονται, στο πλαίσιο της αντίστοιχης δασμολογικής ποσόστωσης που ορίζεται στο μέρος Α του παραρτήματος, από τους τελωνειακούς δασμούς που εφαρμόζονται στις εισαγωγές στην Ένωση.
   Τα εμπορεύματα που απαριθμούνται στο μέρος Β του παραρτήματος, καταγωγής Δημοκρατίας της Σερβίας, και που δηλώθηκαν για θέση σε ελεύθερη κυκλοφορία την περίοδο από 1ης Ιανουαρίου 2012 απαλλάσσονται, στο πλαίσιο της αντίστοιχης δασμολογικής ποσόστωσης που ορίζεται στο μέρος Β του παραρτήματος, από τους τελωνειακούς δασμούς που εφαρμόζονται στις εισαγωγές στην Ένωση.
   Άρθρο 3
   Η Επιτροπή διαχειρίζεται τις δασμολογικές ποσοστώσεις που αναφέρονται στο παράρτημα σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Φεβρουαρίου 2010.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 103 της 5.4.2014, σ. 10.

      (2)  Απόφαση 2013/490/ΕΕ, Ευρατόμ του Συμβουλίου και της Επιτροπής, της 22ας Ιουλίου 2013, για τη σύναψη της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου (ΕΕ L 278 της 18.10.2013, σ. 14).

      (3)  Απόφαση 2010/36/ΕΚ του Συμβουλίου, της 29ης Απριλίου 2008, για την υπογραφή και τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Σερβίας, αφετέρου, (ΕΕ L 28 της 30.1.2010, σ. 1).

      (4)  ΕΕ L 233 της 6.8.2014, σ. 3.

      (5)  Απόφαση 2014/517/ΕΕ του Συμβουλίου, της 14ης Απριλίου 2014, για την υπογραφή, εξ ονόματος της Ευρωπαϊκής Ένωσης και των κρατών μελών της, και την προσωρινή εφαρμογή του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 233 της 6.8.2014, σ. 1).

      (6)  Απόφαση 2014/518/Ευρατόμ του Συμβουλίου, της 14ης Απριλίου 2014, για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου στη συμφωνία Σταθεροποίησης και Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σερβίας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 233 της 6.8.2014, σ. 20).

      (7)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1.)

      (8)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ
      ΜΕΡΟΣ Α

         Εφαρμοστέο από 1.2.2010 έως 31.12.2011

      Κατά παρέκκλιση των κανόνων για την ερμηνεία της Συνδυασμένης Ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται στο πλαίσιο του παρόντος μέρους του παραρτήματος, βάσει των κωδικών ΣΟ που ίσχυαν την 1.2.2010.

                  Αύξων αριθμός

                  Κωδικός ΣΟ

                  TARIC διάκριση

                  Περιγραφή

                  Όγκος από 1.2.2010 έως 31.12.2010
                  (σε τόνους καθαρού βάρους)

                  Όγκος από 1.1.2011 έως 31.12.2011
                  (σε τόνους καθαρού βάρους)

                  09.1545

                  0301 91 10

                  Πέστροφες (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache και Oncorhynchus chrysogaster): ζωντανές· νωπές ή διατηρημένες με απλή ψύξη· κατεψυγμένες· αποξηραμένες, αλατισμένες ή σε άλμη, καπνιστές· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες), κατάλληλα για τη διατροφή του ανθρώπου

                  15 τόνοι

                  15 τόνοι

                  0301 91 90

                  0302 11 10

                  0302 11 20

                  0302 11 80

                  0303 21 10

                  0303 21 20

                  0303 21 80

                  0304 19 15

                  0304 19 17

                  ex 0304 19 18

                  30

                  ex 0304 19 91

                  10

                  0304 29 15

                  0304 29 17

                  ex 0304 29 18

                  30

                  ex 0304 99 21

                  11
                  12
                  20

                  ex 0305 10 00

                  10

                  ex 0305 30 90

                  50

                  0305 49 45

                  ex 0305 59 80

                  61

                  ex 0305 69 80

                  61

                  09.1546

                  0301 93 00

                  Κυπρίνοι: ζωντανοί· νωποί ή διατηρημένοι με απλή ψύξη· κατεψυγμένοι· αποξηραμένοι, αλατισμένοι ή σε άλμη, καπνιστοί· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες), κατάλληλα για τη διατροφή του ανθρώπου

                  60 τόνοι

                  60 τόνοι

                  0302 69 11

                  0303 79 11

                  ex 0304 19 18

                  20

                  ex 0304 19 91

                  20

                  ex 0304 29 18

                  20

                  ex 0304 99 21

                  16

                  ex 0305 10 00

                  20

                  ex 0305 30 90

                  60

                  ex 0305 49 80

                  30

                  ex 0305 59 80

                  63

                  ex 0305 69 80

                  63

            ΜΕΡΟΣ Β

         Εφαρμοστέο από 1.1.2012

      Κατά παρέκκλιση των κανόνων για την ερμηνεία της Συνδυασμένης Ονοματολογίας, το κείμενο για την περιγραφή των προϊόντων πρέπει να θεωρηθεί ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται στο πλαίσιο του παρόντος μέρους του παραρτήματος, βάσει των κωδικών ΣΟ που ισχύουν κατά τον χρόνο θέσπισης του παρόντος κανονισμού.

                  Αύξων αριθμός

                  Κωδικός ΣΟ

                  TARIC διάκριση

                  Περιγραφή

                  Ετήσιοι όγκοι (από 1.1. έως 31.12)
                  (σε τόνους καθαρού βάρους)

                  09.1545

                  0301 91

                  Πέστροφες (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache και Oncorhynchus chrysogaster): ζωντανές· νωπές ή διατηρημένες με απλή ψύξη· κατεψυγμένες· αποξηραμένες, αλατισμένες ή σε άλμη, καπνιστές· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες), κατάλληλα για τη διατροφή του ανθρώπου

                  2012 και επόμενα έτη: 15 τόνοι

                  0302 11

                  0303 14

                  0304 42

                  ex 0304 52 00

                  10

                  0304 82

                  ex 0304 99 21

                  11
                  12
                  20

                  ex 0305 10 00

                  10

                  ex 0305 39 90

                  10

                  0305 43 00

                  ex 0305 59 80

                  61

                  ex 0305 69 80

                  61

                  09.1546

                  0301 93 00

                  Κυπρίνοι (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): ζωντανοί· νωποί ή διατηρημένοι με απλή ψύξη· κατεψυγμένοι· αποξηραμένοι, αλατισμένοι ή σε άλμη, καπνιστοί· φιλέτα και άλλη σάρκα ψαριών· αλεύρια, σκόνες και συσσωματωμένα προϊόντα με μορφή σβόλων (πελέτες), κατάλληλα για τη διατροφή του ανθρώπου

                  2012 και 2013: 60 τόνοι
                  2014: 60 τόνοι προσαυξημένοι κατά 10,833 τόνους από 1.8.2014
                  2015 και επόμενα έτη: 86 τόνοι

                  0302 73 00

                  0303 25 00

                  ex 0304 39 00

                  20

                  ex 0304 51 00

                  10

                  ex 0304 69 00

                  20

                  ex 0304 93 90

                  10

                  ex 0305 10 00

                  20

                  ex 0305 31 00

                  10

                  ex 0305 44 90

                  10

                  ex 0305 59 80

                  63

                  ex 0305 64 00

                  10

                  09.1592

                  Κλάση 1604  του ΕΣ

                  Παρασκευάσματα και κονσέρβες ψαριών. Χαβιάρι και τα υποκατάστατα αυτού που παρασκευάζονται από αυγά ψαριού

                  Από 1.8.2014 έως 31.12.2014: 6,25 τόνοι
                  2015 και επόμενα έτη: 15 τόνοι